**Felvételi elbeszélgetés**

**(2025. szeptemberi kezdéssel meghirdetett 2, 3 és 4 féléves tanári mesterképzési szakok esetében)**

1. **Köznevelési és szakképzési intézményben szakmai pedagógiai tevékenységet végző jelentkező esetében:**

Mutassa be eddigi szakmai fejlődését, pedagógus-életútját az ismert pedagóguskompetenciák tükrében!

Pályaív-ismertetésében törekedjen a reflektív gondolkodást érvényesítő elemzésre és a pedagógiai szaknyelv tudatos használatára!

A bemutatkozó szöveg tartalmi egységeinek kialakításakor ügyeljen arra, hogy elemző gondolatait szigorúan az egyes kompetenciaterületek köré csoportosítva fogalmazza meg!

1. **Nem köznevelési és szakképzési intézményből érkező jelentkező esetében:**

A felvételi elbeszélgetés egy motivációs elbeszélgetést tartalmaz.

A **tanári [4 félév [természettudomány-környezettan szakos tanár]]** mesterképzési szakra történő jelentkezés esetében, amennyiben a jelentkező olyan nem tanári mesterképzési szakon szerzett oklevéllel rendelkezik, mely a tanárképzésekről szóló minisztériumi közleményben nem szerepel a szakon bemenetként elfogadható mesterképzési szakok között, a felvételi elbeszélgetés részét képezi az alábbi vizsga:

* szakmai ismereteket felmérő írásbeli teszt,
* természettudományos témájú fotókból vagy videókból vagy animációkból vagy ppt bemutatókból álló prezentáció bemutatása,
* motivációs levél és önéletrajz bemutatása.

A felkészüléshez ajánlott szakirodalmak:

* Tóth Endre: Egységes érettségi feladatgyűjtemény, Nemzeti Tankönyvkiadó Rt. 2004.
* Varga Szabolcs: Kémia érettségi kidolgozott vizsgakövetelmények, Medicina Könyvkiadó, 2023.
* Mándics Dezső, dr. Molnár Katalin: Biológia középiskolásoknak, érettségizőknek, Panemsuli, Taramix, 2023.